JUMAL KÕNELEB
Tere jälle ja tere tulemast vaatama saadet "Jumal kõneleb".
Minu nimi on Jan Cedercreutz ja siin on mu armas abikaasa Joy.
Usun, et me kõik soovime kanda vilja.
Ma ei tea sinu kohta,
aga ma ise küll soovin, et mu elust jääks mingi hea jälg.
Jeesuski räägib vilja kandmisest.
Kuidas seda vilja kanda ja kuidas see sünnib meie elus?
Kuidas võiksime kanda rohkem head vilja,
millest jääks hea maitse?
Sellest me täna räägime.
Luban sulle, et see on vägev sõnum.
Minagi usun tõesti, et me kõik soovime seda.
Tahame kõvasti vilja kanda.
Tahame seda rohkem kui midagi muud.
Tahame teha midagi head ja saavutada midagi.
Meil on suur soov vilja kanda.
See soov võib saada.. - Koormaks.
Just.
Võin joosta ringi nagu peata kana ning püüan hullu moodi vilja kanda.
Piibel räägib palju vilja kandmisest.
Matteuse evangeeliumis 7:20 ütleb Jeesus:
"Küllap te tunnete nad ära nende viljast!"
"Nõnda siis kannab iga hea puu head vilja,
aga halb puu halba vilja.
Hea puu ei või kanda halba vilja ega halb puu kanda head vilja."
Vili on seega sõltuv puust.
Nii Jeesus ütleb siin.
Esimene Psalm on imeline, sest see räägib vilja kandmisest.
Psalm 1:1-3 on kirjas:
"Õnnis on inimene, kes ei käi õelate nõu järgi
ega seisa patuste tee peal ega istu pilkajate killas,
vaid kel on hea meel Issanda Seadusest (Tema Sõnast)
ja kes uurib ta Seadust ööd ja päevad.
Siis ta on otsekui puu, mis on istutatud veeojade äärde,
mis vilja annab omal ajal ja mille lehed ei närtsi;
ja kõik, mis ta teeb, läheb korda."
Mina tahan küll olla selline puu, mis on istutatud veeojade äärde.
Ma tahan olla selline puu, mis kannab vilja.
Kuidas see on võimalik?
Paljud meist võivad tunda, et mina pole küll selline.
Hea, kui üldse hing sees püsib.
Tahame rääkida seda sulle, kui südametunnistus piinab sind,
sest usule tulekust saadik pole elu sinu arust
kandnud palju vilja, kuigi oled üritanud seda.
See võib tekitada masendust.
Läheme ja vaatame, mida Jeesus selle kohta õpetab.
Kust see tuleb?
Esiteks, kust see vili tuleb
ja kuidas on sellega seotud võrdpilt puust?
Johannese 15:1 alates räägib Jeesus sellest kõige paremini.
Seda peatükki tasub uurida.
See algab nii: "Mina olen tõeline viinapuu ja mu Isa on aednik."
Jätkan salmist 4: "Jääge minusse, ja mina jään teisse.
Nii nagu oks ei suuda kanda vilja omaette,
kui ta ei jää viinapuu külge,
nõnda ka teie, kui te ei jää minu külge."
Loen ka salmi 5:
"Mina olen viinapuu, teie olete oksad.
Kes jääb minusse ja mina temasse, see kannab palju vilja,
sest minust lahus ei suuda te midagi teha."
Päris vinge sõnum.
Jeesus ütleb, et Tema on puu ning meie oleme oksad.
Mida Jeesus siis ütleb?
Kui me püsime Temas, siis Jeesus lubab, et kanname vilja.
Ta täpsustab, et ilma Temata
ehk kui me ei püsi seal, siis me ei või midagi teha.
Ta ei ütle siin,
et kui ponnistate korralikult, siis võite ka ise mingit vilja kanda.
Kui te korralikult üritate olla armastavad, head ja tublid kristlased,
siis äkki mingi krimpsus rosin tuleb ikka ühel päeval nähtavale.
Seda on püütud.
Püütud hambad ristis kanda vilja.
Vägev on mõelda sellele võrdpildile,
et mida Ta tegelikult mõtleb ning kuidas ja kust see vili tuleb.
Kust tuleb õun? - Või mistahes muu puuvili.
Kuidas see sünnib?
Ta ütleb, et Tema on puu ning mina olen oks.
Joy on oks.
Kas oks võib kanda vilja? - Iseseisvalt.
Kui see ikka täie jõuga teeb tööd ning pingutab ja ponnistab.
Kas sealt tuleb siis õun?
Sealt ei tule midagi, kui see oks pole puu küljes kinni.
Me kõik teame, et kui oks pole puu küljes, see kuivab.
Ei lähe kaua, kui see kuivab ära.
Kuivab. - Ja sureb.
Nagu minagi närtsin kergelt.
Ärritun ja muu hulgas kibestun.
Olen vihane. - Masendunud.
Millest seda märkab?
See tuleb suu kaudu välja.
Jeesus ütleb: "Suu räägib sellest, mida süda on täis."
Võime uurida, mis meie suust välja tuleb.
Saad kohe aru, kui suu vili polegi nii kaunis.
Märkan kohe, kas olen püsinud viinapuu küljes või mitte.
Kas üritan üksinda elada?
See on tohutu kergendus, sest Jeesus ütleb lihtsalt:
"Püsige minus ja te kannate palju vilja."
Püsige minus ja te kannate palju vilja.
Oks ei suuda ju midagi teha.
Nii kaua, kui see on puu küljes, kannab see iseenesest vilja.
Nii kaua, kui oleme Kristuses
ja püsime Tema lähedal, kanname ka iseenesest vilja.
Läbi oksa liiguvad ju kõik vitamiinid.
Vitamiinid? - Mineraalained ja vesi, mis vaja.
Ilmselt on seal kõik vajalikud ained ja vitamiinid.
Olen mina alles hea õpetaja.
Põhimõtteliselt kõik mineraalained.
Toitained. - Täpselt.
Ainete segu liigub puus oksani ja selle kaudu tekib vili.
Jõudu andev mahl läheb läbi oksa.
Siin on veel tore võrdpilt Kristuses püsimise kohta.
Tahan tuua konkreetse näite.
Olen oma elus märganud Jumalaga aja veetmisel,
et mida enam seda teen, seda rohkem vilja mu elu kannab.
Iseenesest, ilma et üritaksin seda vägisi pressida.
Mida vähem veedan Issandaga aega, seda kehvem vili tekib, kui üldse.
Asi on siis selles, et vili tuleb Temast.
Sellel on ka see tohutu väärtus, et saan tunda rõõmu vilja kandmisest.
Samas ei saa ma au omale.
Ta saab kogu au ja mina kogu rõõmu.
Minu arust on see väga hea tehing.
Johannese 15:8-9 ütleb Jeesus nii: "Selles on minu Isa kirgastatud,
et te kannate palju vilja ja saate minu jüngriteks.
Nõnda nagu Isa on armastanud mind, olen minagi armastanud teid.
Jääge minu armastusse!"
"Seda ma olen teile rääkinud,
et minu rõõm oleks teis ja teie rõõm saaks täielikuks."
Kas pole vägev, et Ta räägib, et Isa kirgastatakse ja on rahul,
kui püsime Temas ja Ta armastuses ning kanname selle kaudu vilja.
See on vastupidine sellele, mida me sageli mõtleme.
Mõtleme, et vilja kandmiseks tuleb meil tegutseda ja saavutada
ning olema usinad, taibukad, targad ja panustama sellesse korralikult.
Selline on maailma viis. - Olla pidevalt reibas.
Korraga keerab Jeesus selle pea peale ning ütleb,
et Minus püsides kannate te iseenesest vilja
ja te ei saa selle eest au enesele, kuid saate tohutu suure rõõmu.
Üks jutlustaja tõi kaunilt välja ühe saladuse.
Tõsi, et me ei saa kanda vilja ilma Jeesuseta.
Jeesus ütleb, et me ei suuda midagi teha ilma Temata.
Samal ajal oleme siiski oksad.
Meieta ei kanna Kristus samuti vilja selles maailmas.
Miks see nii on?
Meie oleme Kristuse ihu.
Tema kogudus on Kristuse ihu.
Me saame rõõmu ja eesõiguse kanda vilja.
Me ei saa selle eest au aga saame sellest rõõmu.
Peaasi, et püsime Temas.
Mõtleme vaimuviljadele.
Millised viljad need siis on?
Sageli mõtleme kristlastena, et viljaks on usule tulevad inimesed.
Inimeste pääste ja tervenemine on mõistagi imetoredad asjad.
Jeesus räägib vilja kontekstis palju rohkem sisemistest asjadest.
Sisemisest muutusest.
Galaatlastele 5:22:
"Aga Vaimu vili on armastus, rõõm, rahu, pikk meel, lahkus,
headus, ustavus, tasadus, enesevalitsus.."
Siin ei räägita midagi tegudest vaid hoopis iseloomujoontest.
Rahust ja armastusest.
Need on viljad.
Piibel räägib vaimuviljast.
See tähendab, et kõik sünnib Püha Vaimu tööst sinus ja minus.
Kui me püsime Temas,
siis saab Püha Vaim ruumi ning täidab meid ja toodab kõike seda.
Selge, et kui mina, Joy või kes iganes meist on täis rahu,
armastust, rõõmu, vabadust, enesekontrolli ja headust,
siis kanname paratamatult mõnda konkreetset vilja kandmata.
See mõjutab meievahelist suhet, samuti töökohta ja kõike muud.
Me ei pruugi ilmtingimata isegi midagi teha.
Peale selle, et püsime Temas.
Peamine asi ongi 15. peatükis, et püsiksime ja püsiksime.
Olen märganud, et see pole päris iseenesestmõistetav.
Kerge on püsida Temas hommikusel palvehetkel.
Samuti koguduses või imelises ülistuse atmosfääris,
kui mu ümber on vaid usklikud ja tunnen imelist Jumala ligiolu.
Lihtne on püsida ja olla Temas.
Hea meelega jääksingi sinna palvehetke.
See pole nii mõeldud, et meist saaksid erakud.
Asja mõte on minna välja ning olla valguseks ja soolaks.
Peame aitama ja minema just sinna, kus on pimedus.
Kus on katsumused, riiud, raskused ning kus on vaja abi, käsi ja süle.
Kuidas jaksan ja suudan kanda vilja sellises keskkonnas,
kus on keeruline töökeskkond, keerulised sõprussuhted,
keerulised tööülesanded või keerulised peresuhted?
Kuidas ma siis jaksan?
Kuidas tuleb siis minus esile
armastus, rõõm, rahu, pikk meel, lahkus, ja headus?
Kuidas see on võimalik?
See ongi abi, mida Issand annab, kui Ta ütleb: "Püsige minus".
Ta tahab julgustada ja öelda, et see on võimalik.
Seda võib õppida.
Võib püsida avatuna Talle.
Keerulistes olukordades ma otsekui avan oma hinge Issandale Jeesusele
ja lasen Tema armastusel olla minuga koos.
See rahustab mind ja paneb mind teistmoodi käituma.
Ma ei vihastagi, kuigi oleks kiusatus vihastada.
Ma ei löö vastu, kuigi tahaksin.
Imeline, et saame püsida Temas.
Saan õppida käima Tema ligiolus.
Võtmeküsimus on kuidas püsida ja mida see püsimine üldse tähendab?
See vastus leidub just kirjakohas, mida Joy just luges.
Johannese evangeelium 15:9 ehk viimane salm selles Joy loetus.
"Nõnda nagu Isa on armastanud mind, olen minagi armastanud teid.
Jääge minu armastusse!"
Jeesus püsis kogu aeg taevase Isa armastuses.
See kandis Tema elus tohutult vilja.
Seejärel ütleb Jeesus: "Püsi sina minu armastuses."
Jeesuses püsimine tähendab Ta armastuses püsimist.
Mida see tähendab?
See tähendab seda, et võid kogu aeg
endale meelde tuletada ja teada, et sa oled armastatud kogu aeg.
Sind armastatakse kogu aeg.
See armastus ei kao, muutu ega lõpe kunagi.
Jumal pole selline nagu inimene, kes keerab teisele selja.
Jumal üha armastab, armastab ja armastab.
Ka siis, kui tunneme,
et me pole seda väärt või oleme teinud pattu.
Ta ikkagi armastab, sest Tema on armastus.
Õppisin mõistma, et Jumala armastus ei muutu kunagi,
ükskõik kuidas ka olukorrad muutuksid.
Ta armastab mind alati, ükskõik kuidas ma ka vigu teen.
See annab tohutu turvatunde.
Ma saan püsida selles teadlikult
ja endale meelde tuletada, et ka täna Jeesus armastab mind.
Kõik vaimuviljad sünnivad sellest.
Sellest armastusest.
Tema armastusest.
Kas võin sult ühte asja küsida?
Sa oled nii tark õpetaja. - Tohid muidugi.
Ma kasutan seda pidevalt ära, et sa oled õpetajaametis.
Pean tunnistama, et ma ei tea, mis asi on armastus päriselt.
Kas Jumala armastus ja Tema ligiolu samad asjad?
On küll.
Võin seletada, miks.
Kui ma tunnen Tema ligiolu, kas see ongi Jumala armastus?
See on alati Jumala armastus, sest Tema on armastus.
Kui Jumala ligiolu on sinu elus või kelle tahes meist eludes,
siis see on armastuse ligiolu, sest Tema on armastus.
Kui seda ka pole tunda, ma ikka tean,
et Ta on koos minuga ning elab minus.
Ma olen Temas ja Tema minus.
Ta on alati kohal, kuhu iganes ma ka lähen.
Ta on alati minuga koos.
Ta on alati armastus.
See ei vaheldu nii, et vahel on pimedus ja vahel valgus.
Ta on kogu aeg armastus. - Temas ei ole muutuse varju.
Ta on alati armastus.
Sellel pole tegelikult vahet,
kas ma olen usklik või mitte, mida olen teinud või pole teinud.
Tema lihtsalt on alati meie ümber ning Ta armastab meid.
Jeesuse kaudu võin hakata seda armastust kogema.
Pääsen sedasi suhtesse Temaga aga Ta on siin alati.
Tema armastus on alati meie kõikide ümber.
Iseenesestki selge, et Jumal armastab meid kõiki.
Ta on kõikjal ja Ta on armastus.
Pääste osas muidugi on vahet, kas oled usklik või mitte.
See ei muuda Jumala armastust.
Jumal armastab kõiki sama palju.
Jumala armastus on siin, meiega ja meie ümber pidevalt.
Juba selle teadvustamine on hea,
et olen ümbritsetud Jumala armastusega.
Pidevalt ja kogu aeg, mitte ainult siis, kui palvetan.
Kogu aeg, mitte vaid siis, kui olen heas tujus.
Mitte ainult siis, kui elu läheb teise suunda
ja ma ei näe üldse kristlase moodi välja.
Ka siis on Tema armastus siin.
See paneb mind rahunema.
See võib olla ka sinu jaoks võõras asi.
Võibolla pole sa kogenud armastust.
Annan sulle lihtsa soovituse: "Palu!"
"Paluge ja teile antakse," ütleb Jeesus.
Palu ja Jumal näitab, kui kallis Tema jaoks oled.
Palu ja Ta näitab sulle, kui palju Ta sind armastab.
Palu, et Ta näitab sulle, et Ta on armastus.
Ma tean, et Ta vastab sellele palvele. - Ta vastab juba selle saate kaudu.
Juba selle saate kaudu mõistame seda koos paremini.
Palvetame koos sinuga.
Tänu, taevane Isa, et saame täna tulla Sinu palge ette.
Tänu, Issand, et võime püsida Sinus.
Võime olla Sinu lähedal ja püsida Sinu lähedal.
Tänu, Issand, et püsides Sinus ja Sinu armastuses, kanname vilja.
Issand, puuduta igaüht meist.
Vala välja oma armastus ja oma Püha Vaim meie üle.
Tule Püha Vaim ja täida meid oma armastusega ja rahuga.
Tänu, Issand, et saame elada Sinust lähtudes ja Sina ei muutu.
Oled sama eile, täna ja igavesti.
Halleluuja!
Issand, palun praegu nii nagu Jan julgustas meid paluma.
Issand, õpeta meile, milline on Sinu armastus.
Õpeta Issand, kuidas see välja näeb,
kuidas see tundub ja mis see päriselt on.
Issand, ma palun,
et teeksid meile kõigile konkreetseks, mis on Sinu armastus.
Issand, tänan, et oled öelnud, et me saame paluda ja meile antakse.
Võime õppida rohkem Sinu armastuse kohta.
Issand, tänan, et see on nii lihtne.
Me saame peatuda ja lihtsalt olla
just sellistena nagu oleme ja lihtsalt puhata siin koos Sinuga.
Sinu rahu ja Su armastus ümbritseb meid.
Just praegu.
Võime olla ümbritsetud Sinu armastusest.
Issand, ma tänan Sind selle eest,
et Sina oled öelnud, et Su armastus ei kao kunagi.
See on olemas igavesest ajast igavesti.
Pole mingit ohtu, et võiksin selle kaotada.
See on selline armastus, mida ma ei saa kunagi kaotada.
Inimese armastuse võin kaotada
aga Sinu armastust ei saa kunagi kaotada.
Tänu, Issand, et Su armastus võib tulla igasse ihurakku.
See võib jätkuvalt meid täita.
Täiuslik väljateenimatu armastus, mis on täis armu.
See peseb meid puhtaks kõigest, mis meid rõhub.
Tänu, Issand,
et kui Su armastus täidab meid, siis teeb see meid vabaks.
Vabastab meid lendama nagu kotkad
ning olema täielikult vabad, just need, kes me oleme.
Jeesuse nimel kuulutan täit vabadust igaühele, kes vaatab.
Vabadust peast kuni varvasteni.
Tänu, Issand, et Sinu täiuslik armastus ajab ära kõik hirmu.
Tänu, et Su armastus tuleb nüüd nagu tugev vetevool ja tuul
ning täidab meid kõiki just nüüd, tehes tugevaks, andes jõudu,
tehes vabaks, terveks ja terviklikuks, Jeesuse nimel.
Tänu, et Sa õpetad meid püsima Sinu armastuses.
Tänu, et Sinu armastus püsib meis igavesti.
Aamen.
Seda armastuses püsimist on nüüd tore minna harjutama.
Alguses peaks ehk olema ettevaatlik, kui oled harjunud muudkui rapsima?
Armastus on Jumalast ja Jumal on armastus.
Seepärast nimetasime oma ühingugi Agape keskuseks.
Armastus on kõige tähtsam, eriti ka laste kasvatuses.
Kui soovid rohkem teada meie töö kohta,
külasta meie kodulehekülge www.kristillinenkoulu.org
Ole õnnistatud, Jeesuse nimel ning püsi Sina lihtsalt Temas.
Aamen.
JUMAL KÕNELEB
Raha eest ei saa armastust osta
aga rahaga võib teha armastuse tegusid.
TV7 levitab armastuse sõnumit armastavast Jumalast,
kes armastas maailma nii palju, et andis oma ainusündinud Poja.
Ka sinu eest.
Kui soovid toetada seda teletööd, võid helistada numbrile 9001777
Kõne maksab Eestis 7 eurot.
Võid kasutada ka kontonumbreid, mida näed peatselt ekraanil.
Armastame üksteist ka rahaga.
See on parim, mida rahaga teha.
Ole õnnistatud! Aamen.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin